Rūdiškių herbas

Rūdiškių herbas – Rūdiškių miesto ir seniūnijos heraldinis atributas.

Aprašas
Žaliame lauke, atskirtame nuo sidabrinės skydo galvos eglišakiška linija, sidabrinė tauriojo elnio galva su kaklu ir su auksiniais ragais.

Simbolika
 Žalia lauko spalva – simbolizuoja gamtą. Taip pat ir vilties spalva, kuri gali rodyti siekius atgaivinti miško verslus.
 Eglišakiška linija – žymi pušis Rūdiškių miškuose;
 Sidabro (balta) spalva – heraldikoje reiškia vandenį ir šiuo atveju simbolizuoja keliolika ežerų, esančių Rūdiškių miškų masyve. 
 Sidabrinė tauriojo elnio galva su kaklu ir auksiniais ragais – žymi kitus gamtos turtus. Heraldikoje elnias reiškia grakštumą ir ilgaamžiškumą.

Istorija
Istorinio herbo Rūdiškės niekada neturėjo. Herbo etaloną sukūrė dailininkas Arvydas Každailis. Herbą 2010 m. gegužės 18 d. dekretu Nr. 1K-364 patvirtino Lietuvos Respublikos Prezidentė. Jį Lietuvos heraldikos komisija aprobavo 2010 m. gegužės 13 d.

2010 m. patvirtinti Lietuvos gyvenviečių herbai
Trakų rajono savivaldybės gyvenviečių herbai
Rūdiškės